Adele sing nou 'n ander deuntjie | SARIE
FOTO Gallo Images / Getty Images	11 Februarie 2013
Adele sing nou 'n ander deuntjie	deur admin
Die oggend van 'n toekenningsgeleentheid begin reeds vroeg vir die meeste sterre. Dan begin 'n dag van regmaak en mooimaak vir die aand se glansgeleentheid.
Maar Adele sê sy word nie meer vasgevang in die glans van haar beroep nie. Sy het op die dag van die Grammy's 06:00 opgestaan, maar dié keer om na haar nuwe seuntjie (wat Oktober verlede jaar gebore is) om te sien en nie om vroeg die haarkapper te besoek nie. "Ek is nie meer so gestres soos voorheen nie," sê die Britse sangeres. "Wanneer jy 'n ma is, moet jy prioritiseer waaroor jy stres en bekommer."
Sy sê ook haar lang-verwagte album ná die bekroonde 21-album vorder stadig. "Ek sing nou kinderrympies."